Следователно описание на еднокопитното животно, състоящо се от описание и контурна схема, маркираща придобитите и наследените фенотипни особености, като бели петна, специфични цветове, завъртоци, белези и, ако е необходимо, формата на кестените, е необходим допълващ идентификационен елемент за предотвратяване на неправомерното клане на еднокопитни животни, които преди това са били изключени от клане за консумация от човека.
 (13)За да се гарантира, че еднокопитните животни са правилно описани в придружаващия ги уникален доживотен идентификационен документ, компетентните органи на държавите членки или, когато е приложимо, органите с делегирани правомощия следва да се стремят да следват най-добрите практики и да обучават персонала, на който е възложено описанието на еднокопитните животни.
 (14)Необходимо е също така да се вземат предвид случаите, когато оригиналният уникален доживотен идентификационен документ, издаден в съответствие с настоящия регламент за целия живот на еднокопитното животно, бъде загубен, вече не се чете или съдържа неточна информация, което обаче не е в резултат на неправомерни действия. Тези разпоредби следва да изключат колкото се може по-обхватно възможността за незаконно притежаване на повече от един уникален доживотен идентификационен документ, с цел да се документира правилно статутът на еднокопитното животно като изключено от клане за консумация от човека.
 (15)При наличието на достатъчно информация, която може да се провери, следва да се издаде дубликат на уникален доживотен идентификационен документ, който е обозначен като такъв и в който еднокопитното животно се изключва по принцип от клане за консумация от човека. В други случаи следва да се издаде уникален доживотен идентификационен документ, заместващ оригинала, също обозначен като такъв и с който еднокопитното животно се изключва от клане за консумация от човека и от специфичните условия за движение на регистрирани еднокопитни животни, установени в член 92, параграф 2, буква б) от Делегиран регламент (ЕС) 2020/688.
 (16)В съответствие с член 67 от Делегиран регламент (ЕС) 2019/2035 тези процедури следва да се прилагат и за еднокопитни животни, които са представени за идентификация след установения краен срок за първата идентификация на еднокопитното животно, за да се сведе до минимум рискът от придобиване с цел измама на допълнителен идентификационен документ, който би могъл да се използва за повторно въвеждане в хранителната верига на еднокопитно животно, което преди това е било изключено от клане за консумация от човека в съответствие с приложимото законодателство.
 (17)В съответствие с член 66, параграф 1 от Делегиран регламент (ЕС) 2019/2035 операторите гарантират, че еднокопитните животни по всяко време се придружават от своя уникален доживотен идентификационен документ. Това изискване предполага, независимо от движението на животното, предаването на уникалния доживотен идентификационен документ от предишния собственик на новия собственик при промяна на собствеността върху еднокопитното животно.
 (18)Въпреки че еднокопитните животни винаги трябва да се придружават от своите уникални доживотни идентификационни документи в съответствие със законодателството на Съюза, в настоящия регламент следва да се предвиди дерогация от това изискване, когато съхраняването на уникалния доживотен идентификационен документ е невъзможно или дори непрактично през целия живот на еднокопитното животно, или когато посоченият документ не е бил издаден, ако еднокопитното животно е било заклано, преди да достигне необходимата максимална възраст за първата идентификация.
 (19)За ежедневните движения на